Os cubilars organizaus son a cargo d'un u más emplegaus, y ufren servicios basicos d'alochamiento y venda de bella bebida y comidas. Son dividius en quantas cambras independients, y son de fusta u piedra d'o mesmo puesto, encara que ocasionalment pueden estar de ladriellos, u estructuras prefabricadas. Gosan poseyer escusaus de tipo rustico, cocina comunitaria y alochamiento, compartindo a cambra con a resta de montanyers. En l'actualidat, a mayoría tien bella mena de chenerador electrico u panels solars, y contan con una emisora en caso de problemas. A mayoría d'os cubilars nomás son accesibles a piet u a caballo, encara que existen beluns a os que se i puet arribar con auto por camins precarios.